SNP เทกฯ “อุเมะโนะฮานะเอส แอนด์ พี” ลุยอาหารญี่ปุ่น
SNP เทกโอเวอร์ “อุเมะโนะฮานะเอส แอนด์ พี” มูลค่า 25 ล้านบาท ลุยธุรกิจอาหารญี่ปุ่น
SNP ควัก 25 ล้าน เทกโอเวอร์ “อุเมะโนะฮานะเอส แอนด์ พี” ลุยธุรกิจอาหารญี่ปุ่น
3 เม.ย. 2566

บริษัท เอส แอนด์ พี ซินดิเคท จำกัด (มหาชน) หรือ SNP เปิดเผยว่า ขอแจ้งให้ทราบว่า ที่ประชุมคณะกรรมการบริษัท ครั้งที่ 1/66 เมื่อวันที่ 23 กุมภาพันธ์ 2566 ได้มีมติอนุมัติในหลักการการซื้อหุ้นสามัญของบริษัท อุเมะโนะฮานะเอส แอนด์ พี จํากัด และมอบอำนาจให้คณะกรรมการบริหารความเสี่ยงพิจารณาอนุมัติรายละเอียดของรายการดังกล่าว
โดยล่าสุดที่ประชุมคณะกรรมการบริหารความเสี่ยงครั้งที่ 2/66 ประชุมเมื่อวันที่ 27 มีนาคม 2566 มีมติอนุมัติให้ SNP เข้าซื้อ บริษัท อุเมะโนะฮานะเอส แอนด์ พี จํากัด (ธุรกิจร้านอาหารญี่ปุ่น) ทุนจดทะเบียน 25 ล้านบาท หุ้นสามัญ 250,000 หุ้น มูลค่าที่ตราไว้หุ้นละ 100 บาท จำนวนหุ้นที่ซื้อ 100,000 หุ้น  ราคาหุ้นละ 20 บาท
สำหรับโครงสร้างการถือหุ้นภายหลังการซื้อหุ้น ประกอบด้วย บริษัทฯถือหุ้น 249,997 หุ้น คิดเป็นสัดส่วนร้อยละ 99.9988, 2. นางเกษสุดา ไรวา ถือหุ้น 1 หุ้น คิดเป็นสัดส่วนร้อยละ 0.0004, 3.นายวิทูร ศิลาอ่อน ถือหุ้น 1 หุ้น คิดเป็นสัดส่วนร้อยละ 0.0004 และ4.นายธีรกรณ์ ไรวา ถือหุ้น 1 หุ้น คิดเป็นสัดส่วนร้อยละ 0.0004